
MZ mesta Trnava							Materiál č.: 6

[bookmark: _Hlk214541529]Zmena textu uznesenia MZ č. 862/2025 k prenájmu nebytových priestorov – výmenníkových staníc
(STEFE Trnava s. r. o.)
Návrh predkladá:							Návrh spracoval:
Ing. Katarína Koncošová, PhD.					Ing. Emília Macková prednostka MsÚ							Odbor majetkový
Spracované: 20. 11. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 49551/2025

Návrh uznesenia
k zmene textu uznesenia MZ č. 862/2025 k prenájmu nebytových priestorov – výmenníkových staníc (STEFE Trnava s. r. o.)
Mestské zastupiteľstvo mesta Trnava po prerokovaní:
1. Schvaľuje
[bookmark: _Hlk214541844]zmenu textu uznesenia Mestského zastupiteľstva č. 862/2025 zo dňa 28. októbra 2025 k prenájmu nebytových priestorov - výmenníkových staníc (STEFE Trnava s. r. o.) nasledovne:
v bode 2. písm. d) uznesenia sa pôvodný text „8 885,28 eur/rok“ nahrádza textom „8 132,00 eur/rok“,
podľa § 9aa ods. 2 písm. e) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov a ktorý spočíva v zmysle § 7 ods. 2 písm. dd) Zásad hospodárenia a nakladania s majetkom Mesta a s majetkom štátu, ktorý Mesto užíva v platnom  znení (ďalej len Zásady hospodárenia) v tom, že ide o nájom nebytových priestorov, v ktorom sú zabudované technologické zariadenia vo vlastníctve nájomcu a v zmysle § 7 ods. 2 písm. hh) Zásad hospodárenia v tom, že ide o nájom majetku mesta organizácii s majetkovou účasťou mesta; mesto Trnava má v spoločnosti STEFE Trnava s. r. o. 50% majetkový podiel,
pričom v danom prípade sa postupuje podľa § 9aa ods. 3 zákona č. 138/1991 Zb. o majetku obcí v znení neskorších predpisov a § 8 ods. 1 písm. e) Zásad hospodárenia, podľa ktorého pri nájmoch majetku mesta z dôvodov hodných osobitného zreteľa je možné znížiť nájomné v prípade ak ide o nájom majetku mesta medzi mestom a organizáciou s majetkovou účasťou mesta; mesto Trnava má v spoločnosti STEFE Trnava s. r. o. 50% majetkový podiel.


2. Ukladá
Mestskému úradu v Trnave
Odboru majetkovému:
Oznámiť zmenu textu uznesenia spoločnosti STEFE Trnava s. r. o.
Termín: do 31. 12. 2025
Na schválenie uznesenia je potrebná trojpätinová väčšina všetkých poslancov mestského zastupiteľstva.
Hlasovanie
Za:				...............
Proti:				...............
Zdržal sa hlasovania:	...............
Nehlasoval:			...............
Z celkového počtu 31 poslancov bolo neprítomných ....... poslancov.
Uznesenie bolo prijaté.
 
Dôvodová správa
Uznesením č. 862/2025 Mestské zastupiteľstvo mesta Trnava schválilo prenájom nebytových priestorov vo vlastníctve Mesta Trnava nachádzajúcich sa v bytových domoch a nebytových objektoch za nájomné určené dohodou vo výške 38,00 eur/m2/rok. 
V texte uznesenia v bode 2. písm. d) bolo schválené znenie: „v stavbe súp. č. 5816 – kotolňa Okružná 21 zapísanej na LV č. 5000, vo výmere 214,00 m2 (VS Vodáreň), na dobu určitú 1 rok od 1. 1. 2026 do 31. 12. 2026, za nájomné určené dohodou vo výške 8 885,28 eur/rok“. Výška nájomného bola uvedená nesprávne, správna výška nájmu je 8 132,00 eur/m2/rok.
Zámer zmeniť text uznesenia č. 862/2025 v zmysle návrhu uznesenia bude zverejnený od 21. 1. 2025 do 10. 12. 2025.
Pretože ide o zmenu uznesenia, predmetom ktorého bol prenájom majetku z dôvodu hodného osobitného zreteľa, je potrebné na prijatie zmeny textu uznesenia súhlas trojpätinovej väčšiny všetkých poslancov MZ mesta Trnava.

